محمود ممدانی

پروفیسر محمود ممدانی ہندوستانی نژاد یوگینڈا کے معلم، مصنف اور سیاسی تجزیہ کار ہیں۔

حالات زندگی 
محمود ممدانی 23 اپریل 1946ء کو بمبئی ہندوستان میں پیدا ہوئے۔ وہ مشرقی افریقی اور جنبوی افریقی آباؤاجداد کی تیسری نسل میں سے ہیں۔ 1962ء میں جب یوگینڈا نے برطانیہ سے آزادی حاصل کی تو ممدانی کو امریکی حکومت کی طرف سے سکالرشپ کی پیشکش ہوئی جسے انہوں نے قبول کیا۔ انہوں نے 1967ء میں یونیورسٹی آف پیٹرز برگ سے بی اے کی ڈگری حاصل کی۔ 1974ء میں ہارورڈ یونیورسٹی سے پی اپچ ڈی کیا۔ یہاں انہوں نے ایک طلبہ تحریک میں بھی حصہ لیا جس کا مقصد تعلیمی فیسوں میں کمی کروانا تھا۔

تعلیم مکمل ہونے پر وہ وطن واپس آئے تو اس وقت کے آمر عیدی امین نے انہیں جلاوطن کر دیا۔ وہاں سے نکلنے کے بعد محمود ممدانی سیدھے برطانیہ گئے۔ پھر انہیں تنزانیہ کی درالسلام یونیورسٹی میں ملازمت مل گئی۔ جب عیدی امین کا تختہ الٹ دیاگیا تو محمد ممدانی واپس یوگینڈا آ گئے۔ یہاں انہوں نے تعلیم بالغان کا ایک پروگرام شروع کر دیا۔ بعد ازاں وہ کمپالا کی مکریر یونیورسٹی میں ملازمت اختیار کی۔

ان دنوں وہ امریکا میں کولمبیا یونیورسٹی کے بشریات اور سیاسیات کے شعبہ جات میں تدریسی خدمات سر انجام دے رہے ہیں۔ وہ کولمبیا انسٹی ٹیوٹ آف افریقین سٹڈیز کے ڈائریکٹر ہیں اور کونسل فار ڈیویلپمنٹ آف سوشل ریسرچ ان افریقہ کے سربراہ بھی ہیں۔

محمود ممدانی کو افریقہ کی تاریخ، سیاسیات اور اس کے بین الاقوامی تعلقات پر ملکہ حاصل ہے۔ ان موضوعات پر تحقیقی کام کرنے پر انہیں متعدد ایوارڈ بھی حاصل ہو چکے ہیں۔ وہ انگریزی زبان کے علاوہ فرانسیسی، یوگینڈا، گجراتی، ہندی، پنجابی، سواحلی اور اردو زبانوں پر بھی عبور رکھتے ہیں۔ محمود ممدانی کی شائع شدہ کتابوں میں ’’اچھے اور برے مسلمان، امریکا سرد جنگ اور دہشت کی جڑیں، جب مظلوم قاتل بنتے ہیں۔ بحران اور تعمیر نو افریقی تناظر میں، یوگینڈا میں سیاست اور طبقاتی تقسیم اور شہرت اور مہاجرت تک شامل ہیں۔

1946ء کی پیدائشیں
بقید حیات شخصیات
بھارتی اسماعیلی
جامعہ پٹسبرگ کے فضلا
علماء علوم اسلامیہ
گجراتی شخصیات
یوگنڈائی سیاسی سائنسدان
ہارورڈ یونیورسٹی کے فضلا
انڈین اکیڈمک کے ایڈمنسٹریٹر
بھارتی سیاسی سائنسدان
کمپالا کی شخصیات
سیاسی مبصرین
ممبئی کے اسکالر
ممبئی کے مصنفین